Domino sacrosanctę Basilicę domni Benigni martiris sub oppido Divion constructa, ubi venerabilis vir Waldricus preesse videtur abba. Ego, in Dei nomine Ansegaudus, cogitans pro remedio animę meę vel veniam peccatorum meorum, vel uno consensu nostro, prolis meis, seu et nepotibus meis, ut res meas proprias in pago Attoariorum, in loco nuncupante in villa Sancto colonica, sive Bargas, ad memoratam ęcclesiam concedere deberem. Quod et ita in Dei nomine feci, hoc est mansus cum suprapositis casis, edificiis, curtiferis, campis, pratis, vineis, pomiferis, cultis et incultis, vel omni re inexquisita, aquis aquarumque decursibus, exiis et regressis, vel quicquid in ipsa villa denominata, tam ego quam heredes mei, visi sumus habere vel possidere, a die presenti ad memoratam ęcclesiam, vel suis custodibus, tam presbiteris, diaconibus seu lectoribus, in eorum trado atque transfundo dominatione; ut quicquid ab hac die de jamdictis rebus, tam ipsi custodes quam successores eorum, ab hac die in eorum augmentum facere voluerint, liberam in omnibus, et in Dei nomine, jure perpetuo faciendi quod voluerint habeant potestatem. Si quis vero, si ego aut aliquis de heredibus meis, vel quelibet ulla opposita persona que contra hanc cessionem voluntate mea conscriptam venire aut aliquam calumniam generare voluerit, non valeat evindicare quod repetit, sed inferet ad memoratam ęcclesiam vel suis custodibus duplum tantum quantum ista cessio eo tempore implicitam habuit aut ipse res eo tempore melioratę valuerint, fisci juribus auri uncias tres, argenti vero pondus duos: et nihilominus presens cessio omni tempore firma et stabilis permaneat, stipulatione subnixa. Hactum Divion, ad basilicam domni Benigni, publice. Signum Ansegaudi qui hanc cessionem fieri et firmare rogavit. Signum Norgaudi. Signum Landradi filiorum ipsius qui hanc cessionem fieri rogaverunt et consenserunt. Signum Amadeo. Signum Ilgaudi. Signum Fulcherii nepotis ipsius qui hanc cessionem rogaverunt et consenserunt. Signum Servadi. Signum Ermentei. Signum Bertarii. Signum Beroni. In Dei nomine, ego Subrandus presbiter hanc cessionem scripsi et subscripsi, notavi, die dominico proximo post kalendas martias anno septimo regni domni nostri Karoli regis.